S-864/2007

Mál þetta, sem dómtekið var 4. október sl., er höfðað með ákæru, útgefinni af lögreglustjóranum á höfuðborgarsvæðinu 5. júní 2007, á hendur G-kk-þgf Þ-kk-þgf, [- ], Snorrabraut 22, Reykjavík, fyrir eftirgreind fíkniefnalaga- og auðgunarbrot framin 2006 og 2007 í Reykjavík, nema annars sé getið:

1.

Fjársvik með því að hafa, í maí 2006, í félagi við B-kk-þf M-kk-þf Á-kk-þf, [ - ], svikið út í 5 skipti hjá verslun Byko, Skemmuvegi 4a, Kópavogi, vörur að andvirði alls 421.778 kr., sem ákærði og B-kk-nf M-kk-nf létu skuldfæra heimildarlaust á reikning Bortækni ehf., [- ], hjá versluninni svo sem rakið er:

1) Þann 2. maí vörur að andvirði 104.019 kr.

2) Þann 5. maí vörur að andvirði 47.961 “

3) Þann 6. maí vörur að andvirði 145.[902] “

4) Þann 9. maí vörur að andvirði 41.991 “

5) Þann 11. maí vörur að andvirði 81.905 “

Telst þetta varða við 248. gr. almennra hegningarlaga nr. 19/1940.

2.

Fjársvik með því að hafa þann 26. september 2006 svikið út vörur og þjónustu, samtals að andvirði 98.110 kr., og reynt að svíkja út vörur að andvirði 258.982 kr. á eftirgreindum stöðum með því að láta skuldfæra andvirðið heimildarlaust á greiðslukortareikning annars manns frá Visa Ísland með framvísun greiðslukorts á reikninginn, sem ákærði hafði komist yfir:

1) Í söluturninum Drekanum, Njálsgötu 23, skuldfærsla að fjárhæð 2.170 krónur.

2) Hjá Heimabíói, Njálsgötu 46, skuldfærsla að fjárhæð 3.400 krónur.

3) Í versluninni Brimi, Laugavegi 44, 2 skuldfærslur samtals að fjárhæð 11.800 krónur.

4) Hjá verslun Byko hf., Skemmuvegi 4a, Kópavogi, 2 skuldfærslur samtals að fjárhæð 9.100 krónur.

5) Á bensínstöð Olís, Álfabakka 7, skuldfærsla að fjárhæð 6.617 krónur.

6) Í 11-11 verslun Skipholti 70, skuldfærsla að fjárhæð 8.143 krónur.

7) Hjá Tölvulistanum, Nóatúni 7, skuldfærsla að fjárhæð 12.900 krónur.

8) Í verslun Elkó, Skeifunni 7, skuldfærsla að fjárhæð 43.980 krónur.

9) Reynt að svíkja út vörur að andvirði 258.982 kr. í verslun BT, Skeifunni 11.

Telst þetta varða við 248. gr. almennra hegningarlaga og háttsemin samkvæmt lið 9 jafnframt sbr. 20. gr. sömu laga.

3.

Gripdeild með því að hafa þann 28. janúar 2007 dælt bensíni áð andvirði 4.959 kr. á bifreiðina YM-563 á bensínstöð Olíufélagsins hf. á Ártúnshöfða en horfið af vettvangi án þess að greiða fyrir bensínið.

Telst þetta varða við 245. gr. almennra hegningarlaga.

4.

Brot á lögum um ávana- og fíkniefni með því að hafa aðfaranótt laugardagsins 11. febrúar 2007, á veitingastaðnum Broadway, Ármúla 9 í Reykjavík, haft í vörslum sínum 0,84 g af amfetamíni, sem lögregla fann við leit á ákærða er hún hafði afskipti af honum í greint sinn.

Telst þetta varða við 2. gr., sbr. 5. gr., laga um ávana- og fíkniefni nr. 65, 1974, sbr. lög nr. 13/1985 og lög nr. 68/2001 og 2. gr., sbr. 1. mgr. 14. gr. reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

5.

Þjófnað með því að hafa, mánudaginn 26. mars 2007, stolið geislaspilara, geisladiskum og hátalarahlífum, að verðmæti um 59.000 kr., úr bifreiðinni MR-282 við Fannarfell 26.

Telst þetta varða við 244. gr. almennra hegningarlaga.

6.

Í framhaldi af síðastgreindum þjófnaði tekið kveikjulás úr bifreiðinni LN-653 við Fannarfell 26 í því skyni að aka henni heimildarlaust af vettvangi en eigandi bifreiðarinnar kom að ákærða.

Telst þetta varða við 1. mgr. 259. gr., sbr. 20. gr., almennra hegningarlaga.

Þess er krafist að ákærði verði dæmdur til refsingar og jafnframt að gerð verði upptæk 0,84 g af amfetamíni, sem hald var lagt á, samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001.

Í málinu er þess krafist af hálfu eftirgreindra að ákærði verði dæmdur til greiðslu skaðabóta:

Byko ehf., skaðabóta að fjárhæð 412.645 kr. ásamt vöxtum samkvæmt 8. gr. vaxtalaga nr. 38/2001 frá tjónsdögum 2. – 11. maí en síðan dráttarvöxtum samkvæmt 1. mgr. 6. gr., sbr. 9. gr. sömu laga, að liðum mánuði frá birtingu kröfunnar til greiðsludags.

Tölvulistans ehf., [ - ], skaðabóta að fjárhæð 12.900 kr. ásamt vöxtum samkvæmt 8. gr. vaxtalaga nr. 38/2001 frá tjónsdögum 2. – 11. maí en síðan dráttarvöxtum samkvæmt 1. mgr. 6. gr., sbr. 9. gr. sömu laga, að liðum mánuði frá birtingu kröfunnar til greiðsludags.

Hyllingar ehf., [ - ], skaðabóta að fjárhæð 11.800 kr. ásamt vöxtum samkvæmt 8. gr. vaxtalaga nr. 38/2001 frá 26. september 2006 en síðan dráttarvöxtum samkvæmt 1. mgr. 6. gr., sbr. 9. gr. sömu laga, að liðum mánuði frá birtingu kröfunnar til greiðsludags.

Byko hf., [ - ], skaðabóta að fjárhæð 9.100 kr. ásamt vöxtum samkvæmt 8. gr. vaxtalaga nr. 38/2001 frá 26. september 2006 en síðan dráttarvöxtum samkvæmt 1. mgr. 6. gr., sbr. 9. gr. sömu laga, að liðum mánuði frá birtingu kröfunnar til greiðsludags.

Kaupáss hf., [ - ], skaðabóta að fjárhæð 10.979 kr. ásamt vöxtum samkvæmt 8. gr. vaxtalaga nr. 38/2001 frá 26. september 2006 en síðan dráttarvöxtum samkvæmt 1. mgr. 6. gr., sbr. 9. gr. sömu laga, að liðum mánuði frá birtingu kröfunnar til greiðsludags.

Elkó sf., Skeifunni 7, Reykjavík, skaðabóta að fjárhæð 43.980 kr. ásamt dráttarvöxtum eins og þeir eru ákveðnir af Seðlabanka Íslands á hverjum tíma, sbr. lög nr. 38/2001, til greiðsludags.

Þ-kk-nf H-kk-nf, [ - ], krefst skaðabóta að fjárhæð 18.160 kr. ásamt vöxtum samkvæmt 8. gr. vaxtalaga nr. 38/2001 frá 26. september 2006 en síðan dráttarvöxtum samkvæmt 1. mgr. 6. gr., sbr. 9. gr. sömu laga, að liðum mánuði frá birtingu kröfunnar til greiðsludags.

Olíufélagið ehf., [- ], skaðabóta að fjárhæð 4.959 kr. ásamt vöxtum samkvæmt 8. gr. vaxtalaga nr. 38/2001 frá 8. nóvember 2007 en síðan dráttarvöxtum samkvæmt 1. mgr. 6. gr., sbr. 9. gr. sömu laga, að liðum mánuði frá birtingu kröfunnar til greiðsludags.

Þess er krafist að ákærði verði dæmdur til refsingar.

Farið var með mál þetta samkvæmt 125. gr. laga nr. 19/1991 og var það tekið til dóms án frekari sönnunarfærslu er sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Verjandi ákærða krefst þess að ákærulið 1 verði vísað frá dómi. Þá krefst hann þess að ákærða verði ekki gerð sérstök refsing í máli þessu. Til vara krefst hann þess að refsing ákærða verði látin niður falla en að öðrum kosti verði ákærði dæmdur til vægustu refsingar er lög leyfa. Loks krefst verjandi hæfilegrar þóknunar sér til handa.

Krafist er frávísunar á ákærulið 1 á þeim grundvelli að ákærði hafi komið fyrir dóm í máli Héraðsdóms Reykjavíkur, nr. S-469/2007, sem ákæruvaldið hafi höfðað gegn ákærða, B-kk-þgf M-kk-þgf Á-kk-þgf o.fl., en kveðinn var upp dómur í því máli 28. júní 2007. Hafi ákærði þar verið yfirheyrður fyrir dóminum um sömu atvik og ákært er fyrir í ákærulið 1 í þessu máli en ekki verið kynnt þá, í samræmi við ákvæði 51. gr. laga nr. 19/1991, að honum væri ekki skylt að svara spurningu að viðlagðri vitnaábyrgð ef ætla mætti að svar við henni fæli í sér játningu eða bendingu um að hann hefði sjálfur framið refsiverðan verknað. Af þeim rannsóknargögnum sem lögð hafa verið fyrir dóminn verður ekki annað séð en að útgáfa ákæru í máli því sem hér er til meðferðar hafi eingöngu byggst á lögregluskýrslum sem teknar voru af ákærða auk lögregluskýrslna sem teknar voru af B-kk-þgf M-kk-þgf Á-kk-þgf og vitninu A-kk-þgf P-kk-þgf J-kk-þgf. Skýrsla sú sem tekin var fyrir dómi af ákærða í ákærumáli á hendur greindum B-kk-þgf M-kk-þgf er ekki á meðal gagna málsins. Þegar til þessa er litið, og þess að ákærði hefur nú játað sök fyrir dómi vegna þessa ákæruliðar, verður ekki séð að meint vanræksla dómara í fyrrgreindu ákærumáli, er laut að upplýsingagjöf til ákærða sem vitnis, hafi leitt til þess að ákærði hafi ekki við rannsókn ákæruatriða á hendur honum notið réttlátrar málsmeðferðar í máli þessu. Verður frávísun þessa ákæruliðar frá dómi því hafnað.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Samkvæmt fyrirliggjandi sakavottorði gekkst ákærði undir að greiða 97.500 króna sekt með lögreglustjórasátt 4. júlí 2007 vegna fíkniefnabrots. Með dómi 5. september sama ár var honum gert að sæta fangelsi í 3 mánuði, skilorðsbundið til tveggja ára, vegna hylmingar, gripdeildar og fíkniefnabrots. Þá var hann sakfelldur fyrir nytjastuld með dómi uppkveðnum 7. desember sama ár en ekki gerð sérstök refsing þá vegna hegningarauka skv. 78. gr. almennra hegningarlaga. Ákærði gekkst svo með lögreglustjórasátt 7. mars 2007 undir að greiða 34.000 króna sekt fyrir fíkniefnabrot. Loks var honum gert, með dómi uppkveðnum 16. apríl 2007, að sæta fangelsi í 9 mánuði, en þar af voru 6 mánuðir skilorðsbundnir til þriggja ára, fyrir hlutdeild í broti gegn 4. mgr. 220. gr. almennra hegningarlaga og nytjastuld. Brot þau sem ákærði hefur nú verið sakfelldur fyrir samkvæmt 1. lið ákæru voru öll framin áður en ákærði gekkst undir sektargreiðsluna 4. júlí 2006, brotin í 2. ákærulið voru framin áður en dómurinn frá 5. september 2006 var kveðinn upp, brotin í 3. og 4. ákærulið voru framin áður en ákærði gekkst undir sektargreiðsluna 7. mars sl. og brotin í 5. og 6. lið ákæru voru öll framin fyrir uppkvaðningu dómsins hinn 16. apríl sl. Brot ákærða voru því öll framin fyrir uppkvaðningu dómsins frá 16. apríl sl. Refsing ákærða verður því ákveðin að öllu leyti sem hegningarauki við þann dóm með hliðsjón af 78. gr. almennra hegningarlaga og verður skilorðshluti refsingarinnar samkvæmt þeim dómi því tekinn upp og dæmdur með í þessu máli. Við ákvörðun refsingar ákærða er auk framangreinds litið til fjölda þeirra brota sem ákærði hefur nú verið sakfelldur fyrir og þess að nokkur þeirra voru framin í félagi við B-kk-þf M-kk-þf Á-kk-þf og það virt ákærða til refsiþyngingar. Til refsilækkunar horfir hins vegar að ákærði hefur játað brot sín að öllu leyti. Að þessu öllu virtu og með vísan til 77. gr. almennra hegningarlaga þykir refsing ákærða hæfilega ákveðin fangelsi í 8 mánuði en fresta skal fullnustu refsingarinnar og hún falla niður að þremur árum liðnum haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

Byko hf. hefur krafist þess að ákærði verði dæmdur til greiðslu skaðabóta að fjárhæð 412.645 krónur auk vaxta vegna þeirra vara sem hann og B-kk-nf M-kk-nf sviku út í 5 skipti hjá verslun Byko við Skemmuveg, sbr. ákærulið 1. Ákærði ber ábyrgð á þessu tjóni í félagi við annan mann. Þar sem skaðabótakröfunni verður í þessu máli ekki beint að þeim báðum verður ekki hjá því komist að vísa henni frá dómi.

Þá hefur Byko hf. einnig krafist skaðabóta úr hendi ákærða, að fjárhæð samtals 9.100 krónur ásamt vöxtum, vegna vara sem ákærði sveik út, sbr. 4. til 2. ákæruliðs. Krafan byggir á reikningum yfir þær vörur sem ákærði móttök í versluninni. Ber að taka kröfuna til greina ásamt vöxtum eins og í dómsorði greinir.

Tölvulistinn ehf. hefur krafist skaðabóta að fjárhæð 12.900 krónur ásamt vöxtum. Byggir krafan á reikningi yfir þá vöru sem ákærði móttók í versluninni. Ber að taka kröfuna til greina ásamt vöxtum eins og í dómsorði greinir.

Hylling ehf. gerir kröfu til skaðabóta að fjárhæð 11.800 krónur ásamt vöxtum vegna vara sem ákærði sveik út úr versluninni Brimi, sbr. 3. tl. 2. ákæruliðar. Krafan byggir á bakfærslunótum frá Visa Íslandi vegna tveggja úttekta úr versluninni. Virðist lægri úttektin, að fjárhæð 2.900 krónur, vera vegna kaupa á derhúfu sem staðfest er að ákærði hefur skilað til lögreglu. Ekkert liggur fyrir um ástand húfunnar á þeim tíma og þykir verða að skýra óvissu þar um ákærða í hag og draga andvirði húfunnar frá kröfufjárhæðinni. Verður ákærða því gert að greiða bótakrefjanda 8.900 krónur ásamt vöxtum eins og í dómsorði greinir.

Kaupás hf. krefst þess að ákærða verði gert að greiða félaginu skaðabætur að fjárhæð 10.979 krónur ásamt vöxtum vegna tveggja úttekta úr versluninni 11-11 með stolnu greiðslukorti 25. september 2006. Hafi annars vegar verið um að ræða úttekt að fjárhæð 637 krónur, kl. 12.42, og hins vegar úttekt að fjárhæð 5.290 krónur, kl. 12.59. Þau ákæruatriði á hendur ákærða sem lúta að fjársvikum úr versluninni 11-11 eru greind í 6. tl. 2. ákæruliðs og snúast um úttekt vara að fjárhæð 8.143 krónur hinn 26. september 2006. Verður af gögnum málsins ráðið að umrædd skaðabótakrafa lúti að úttekt vara úr annarri verslun 11-11 á öðrum tíma. Verður því ekki hjá því komist að vísa kröfu þessari frá dómi.

Elkó sf. gerir kröfu til skaðabóta að fjárhæð 43.980 krónur ásamt vöxtum vegna vara sem ákærði sveik út, sbr. 8. tl. 2. ákæruliðs. Krafan byggir á reikningi yfir þá vöru sem ákærði móttók í versluninni. Ber að taka kröfuna til greina ásamt vöxtum eins og greinir í dómsorði.

Þ-kk-nf H-kk-nf krefst skaðabóta að fjárhæð 18.260 krónur ásamt vöxtum. Kveður hann það vera tjón sitt vegna þess að Visa Ísland hafi í þremur tilvikum ekki samþykkt að bakfæra færslur frá söluaðilum sem afhent hafi ákærða vörur á grundvelli úttekta með greiðslukorti hans. Ekki liggja næg gögn fyrir sem renna stoðum undir þessa staðhæfingu bótakrefjanda og verður af þessum sökum að vísa kröfu þessari frá dómi.

Olíufélagið ehf. krefst skaðabóta að fjárhæð 4.959 krónur ásamt vöxtum. Krafa þessi byggist á reikningi vegna bensíns sem ákærði dældi á bifreið sína án þess að greiða fyrir. Ber að taka hana til greina ásamt vöxtum eins og greinir í dómsorði.

Ákærði greiði þóknun skipaðs verjanda síns, B-kk-ef H-kk-ef héraðsdómslögmanns, 99.600 krónur að meðtöldum virðisaukaskatti.

D ó m s o r ð :

Ákærði, G-kk-nf Þ-kk-nf, sæti fangelsi í 8 mánuði en fresta skal fullnustu refsingarinnar og hún falla niður að þremur árum liðnum haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

Ákærði greiði Tölvulistanum ehf. 12.900 krónur með vöxtum samkvæmt 8. gr. laga um vexti og verðtryggingu nr. 38/2001, frá 26. september 2006 til 13. apríl 2007 og dráttarvöxtum samkvæmt 9. gr. laganna frá þeim degi til greiðsludags.

Ákærði greiði Hyllingu ehf. 8.900 krónur með vöxtum samkvæmt 8. gr. laga um vexti og verðtryggingu nr. 38/2001, frá 26. september 2006 til 13. apríl 2007 og dráttarvöxtum samkvæmt 9. gr. frá þeim degi til greiðsludags.

Ákærði greiði Byko hf. 9.100 krónur með vöxtum samkvæmt 8. gr. laga um vexti og verðtryggingu nr. 38/2001, frá 26. september 2006 til 13. apríl 2007, og dráttarvöxtum samkvæmt 9. gr. laganna frá þeim degi til greiðsludags.

Ákærði greiði Elkó sf. 43.980 krónur ásamt dráttarvöxtum samkvæmt 9. gr. laga um vexti og verðtryggingu nr. 38/2001, frá 13. apríl 2007 til greiðsludags.

Ákærði greiði Olíufélaginu hf. 4.959 krónur ásamt vöxtum skv. 8. gr. laga um vexti og verðtryggingu nr. 38/2001, frá 28. janúar 2007 til 5. ágúst 2007 og dráttarvöxtum samkvæmt 9. gr. laganna frá þeim degi til greiðsludags.

Ákærði greiði þóknun skipaðs verjanda síns, B-kk-ef H-kk-ef héraðsdómslögmanns, 99.600 krónur.

Á-kk-nf M-kk-nf.